

[prensa@baqueira.es](mailto:prensa@baqueira.es)

[www.baqueira.es](http://www.baqueira.es/)

00 34 93 204 95 57

**Nota de premsa - 14 març 2017**

**Torna el repte de la IV quattro Era Baishada a Baqueira Beret**

**De la mà d'Audi, arriba el 18 de març a l'estació de la Val d'Aran i Valls d'Àneu aquesta mítica cursa popular, que barreja diferents modalitats de l'esquí alpí. La cita, que tindrà lloc a l'Stadium de Beret, està oberta a tots els públics.**

El proper dissabte 18 de març, a les 10.00 h del matí, Baqueira Beret serà l'escenari de la quarta edició de la quattro Era Baishada, una prova Open on l'objectiu principal és gaudir d'una experiència inoblidable sobre la neu. Es tracta d'una prova multidisciplinar que combina diferents modalitats de l'esquí alpí. La cursa, que es disputarà al Stadium de Beret, consta d'una sortida en paral·lel gegant, per tant surten dos esquiadors a la vegada, que es converteix en quilòmetre llançat després del primer mur i que en acabar el pla a meitat de recorregut passa a eslàlom gegant fins a la meta.

Una temporada més, Audi és el patrocinador de la quattro Era Baishada, competició que busca la màxima diversió, tant dels corredors com dels espectadors, on la victòria és un al·licient més. És una carrera dissenyada per a esquiadors federats i no federats (open), oberta a totes les categories a partir de U14. Amb tot, aquesta prova premia els esquiadors més complets, que han de posar a prova la seva capacitat d'adaptació a tot tipus d'elements sobre la neu, propis de les diferents modalitats de l'esquí alpí de competició.

La quattro Era Baishada, des del 2014, evoca la clàssica prova de la dècada dels 90. I any rere any, el nombre d'inscrits ha anat en augment.

**Premis per als guanyadors i sorteig de regals**

En total hi participaran 5 categories (U14, U16, Sènior, Màster, Legends), a més de Telemark i Snow. Hi haurà premis per als corredors que finalitzin 1r, 2n i 3r de cada categoria, tant per a homes com per a dones.

Després de la cursa arribarà el torn de la festa, ja que era Baishada fusiona competició amb diversió. A partir de les 14.00 h, els participants podran recuperar forces al village, on hi haurà entrepans i beguda i, a més, es durà a terme el sorteig de regals entre tots els participants.

**inscripcions**

Els interessats a participar en la quarta edició de la quattro Era Baishada poden inscriure's, fins al dijous 16 de març, online a través de la pàgina web de la competició (www.quattroerabaishada.com), on també es pot consultar el reglament de la prova, el programa i les classificacions.

El preu de les inscripcions és de 20 € i inclouen dorsal, una exclusiva ampolla Mizu de regal, sorteig de productes i barbacoa al final de la prova.

Informació general: http://quattroerabaishada.com/ content@lymbus.com

**Agenda d'esdeveniments del cap de setmana**

**Carrera Bassiero - Campionat d'Espanya d'Esquí de Muntanya**

Aquest cap de setmana se celebrarà la cursa Bassiero, que enguany acull el Campionat d'Espanya d'Esquí de Muntanya. La cita, que enguany arriba a la seva 53è edició, tindrà lloc a la pista de la Peülla (Bonaigua), a les 9:00 h del matí.

Per a més informació: 620.254.096 / bassiero@uecbarcelona.org

**Més informació Baqueira Beret:**

prensa@baqueira.es

www.baqueira.es

www.facebook.com/BaqueiraBeretEsqui

www.twitter.com/baqueira\_beret

@baqueira\_beret